Tisztelt Képviselő-testület!

A Művelődési Ház és könyvtár vezetője (magasabb vezető) munkakör betöltésére 1 db. pályázat érkezett. A pályázat 2024.10.14-én került postázásra, a hivatalba 2024.10.16-án érkezett.

„**A munkakör betölthetőségének időpontja:**

A munkakör legkorábban 2024.10.21. napjától tölthető be.

**A pályázat benyújtásának határideje:** 2024.10.15. 12:00-ig

**A pályázatok benyújtásának módja:**

* Postai úton, Egyek Nagyközség Önkormányzata címére történő megküldésével (4069 Egyek, Fő u. 3.). Kérjük a borítékon feltüntetni a munkakör megnevezését: könyvtárvezető.

**A pályázati eljárás, a pályázat elbírálásának módja, rendje:**

A benyújtott pályázatok érvényességének vizsgálatát követően a könyvtárvezető személyéről a képviselő-testület dönt, a Pénzügyi és ügyrendi Bizottság javaslatára.

A pályázat elbírálásának módja: a képviselő-testületi ülést megelőzően a pályázatokat az Pénzügyi és ügyrendi Bizottság bontja fel, jegyzőkönyvben rögzíti a pályázók adatait, megállapítja, hogy azok a kiírásnak megfelelnek-e, továbbá véleményezi azokat. Döntést a képviselő-testület a benyújtási határidőt követő testületi ülésen hozza meg.

A könyvtárvezetői megbízás határozott időtartamra szól, három hónapos próbaidő kikötésével. A pályázók az eredményről az elbírálást követően értesítést kapnak. A képviselő-testület fenntartja magának a jogot, hogy a pályázatot eredménytelenné nyilvánítsa. A pályázati kiírásnak meg nem felelő pályázatot a képviselő-testület érvénytelenné nyilvánítja, és nem értékeli.”

Egyek, 2024. 10. 24.

Csepreginé Kocsis Nóra s.k.

jegyző